ప్రియా సిస్టర్స్

ప్రియా సోదరీమణులు గా పిలువబడే షణ్ముఖప్రియ, హరిప్రియలు  కర్ణాటక సంగీత విద్వాంసులు. వీరు  ప్రఖ్యాత కర్ణాటక సంగీత విద్వాంసుడు జి.ఎన్.బాలసుబ్రమణియం కు శిష్యురాండ్రు అయిన రాధ, జయలక్ష్మి ల వద్ద విద్యనభ్యసించారు.    

 జీవితం 
ప్రియా సోదరీమణులు తమ 5వ ఏట, తండ్రి గాత్ర సంగీతకారుడు వి. వి. సుబ్బరామ్ నుండి కర్ణాటక సంగీతం నేర్చుకోవడం ప్రారంభించారు. ఈయన చిత్తూరు సుబ్రహ్మణ్యం పిళ్లై, హరికేశనల్లూర్ వైద్యలింగ భాగవతార్ శిష్యుడు. వీరి బాల్యం చిత్తూరులో గడిచింది. తర్వాత సంగీతం నేర్చుకోవడం కోసం చెన్నైలో నివాసం ఏర్పరుచుకున్నారు. షణ్ముఖప్రియ జీవశాస్త్రంలో పట్టభద్రురాలు కాగా హరిప్రియ ఆంగ్ల సాహిత్యంలో డిగ్రీ చేసింది. హరిప్రియ అండర్ 15 క్రికెట్ పోటీల్లో కూడా పాల్గొనింది.

వీరు స్వదేశాల్లో, విదేశాల్లో కలిపి మొత్తం 2000 పైచిలుకు కచేరీలలో పాడారు. సత్య సాయి బాబా 70 వ జన్మదినోత్సవ వేడుకల సందర్భంగా, ఏర్పాటుచేసిన హైదరాబాద్ ఉత్సవం, డుయో ఉత్సవం లలో వీరి కచేరీలను ఏర్పాటుచేశారు. ప్రియా సోదరీమణులు మాజీ రాష్ట్రపతి, ఆర్. వెంకటరామన్ సమక్షంలో తమ సంగీతాన్ని ఆలపించారు.

మూలాలు

వర్గం:కర్ణాటక సంగీతం
వర్గం:భారతీయ జంట గాయకులు